Այսօր, Կիկիկիոյ կաթողիկոսութեան բոլոր թեմերէն ներս Կիրակնօրեայ Դպրոցները կը տանին աշխուժ եւ եկեղեցանուէր աշխատանք։ Կիրակնօրեայ դպրոցներէ ներս հայ մանուկներն ու պատանիները կը ստանան հայ եկեղեցւոյ դաւանութեան, վարդապետութեան եւ աւանդութիւններուն համաձայն հայեցի դաստիարակութիւն։ Հոն կը սորվին Աստուծոյ օրէնքներն ու պատուիրանները, իրազեկ կ՛ըլլան աստուածաշնչական դէմքերու, դէպքերու եւ դրուագներու։ Կ՛ընտելանան եկեղեցւոյ ու ազգին հերոս սուրբերու կեանքերուն, ինչպէս նաեւ կը սորվին շարական, աղօթք ու Սաղմոս, որպէսզի դառնան տիպար հայորդիներ՝ հաւատքով անշեղ, եւ ըլլան անվեհեր հոգիով եւ մաքուր նկարագրով։